Fadzayi Mahere

Category:Articles with hCards
Fadzayi Mahere (akaberekwa musi wa30 Chikunguru 1985) igweta guru rine mukurumbira  rinozivikanwa muZimbabwe uye mune zvematongerwo enyika uye parizvino anoshanda semutauri weCitizens Coalition for Change, bato rinoita nezvematongerwo enyika muZimbabwe. Mushure mekuita basa rekumiririra vanedzimhosva zviri pamutemo mumatare, akabuda muna Kubvumbi 2016 sewezvematongerwo enyika muboka revarwiri vachipikisana nehurumende uye akasungwa kakawanda kumagumo. 

 Upenyu hwepakutanga uye zvedzidzo 
Fadzayi Mahere akakurira kunzvimbo yeMount Pleasant, muguta guru reHarare, uye akadzidza kuArundel School .

Akatanga zvedzidzo muna 2004 paUniversity of Zimbabwe, uko akawana dhigirii reBachelor of Law Honours (LLB Hons) mugore ra2008. Muna 2010 akaenderera mberi nekudzidza kuUniversity yeCambridge kudhigirii reMaster of Laws muInternational Criminal Law & International Commercial Litigation, asati apedza kudzidza muna 2011.

 Basa 
Muna Chikumi 2016, Advocate Mahere vakapinda muchirongwa chemuReserve Bank of Zimbabwe vachibvunzurudza veruzhinji pamusoro pekudhindwa nekuunza mamwe ma bond notes muna 2016.  Pachiitiko ichi, VaMahere vakaburitsa pachena kuti ma bond notes akange asingaenderane nebumbiro remitemo, sezviri muChitsauko 17 chebumbiro remitemo, rinoona  nezvemari yehurumende.

Zvakare mugore ra2016, sechikamu chesangano rinoona nezvekurwira kodzero dzevanhu rinonzi  #thisflagmovement, akatanga kukurudzira uye kuunganidza vanhu, achishandisa kunyanya nzira dzesocial media dzakadai seFacebook Live neTwitter kumukira hurumende.

Muna 2017 vakazivisa veruzhinji kuti vari kuda kumirira Mt Pleasant musarudzo dza2018 semumiriri akazvimirira . Akasungwa muna 2017 mushure mekuronga makwikwi enhabvu mudunhu rake akapomerwa mhosva pasi pemutemo weruzhinji Order and Security Act (POSA). 

Muna Chikumi 2019 akapinda zviri pamutemo mubato reMovement for Democratic Change (MDC) semunyori wezvedzidzo.  Muna Chivabvu 2020 vakadomwa semutauriri weMDC-Alliance. Vakaita basa repamusoro-soro vachishoropodza zvehuori uye kuti vatungamiri vemuZimbabwe vazvidavirire. 

 Zvinoonekwa pakubudirira 
Mahere aive muchikwata cheLead Counsel ( Zimbabwe ) chakahwina mumakwikwi eAfrica yose International Humanitarian Law Moot Court kuArusha, Tanzania, muna 2007 uye akapihwa mubairo weBest Oral Argument mumakwikwi ekupedzisira. 

 External links 

 Fadzayi Mahere on Twitter